Какво представлява количка за близнаци тип „Тандем“?
 Това са бебешки колички, наподобяващи влакче, при които децата са разположени едно зад друго. На широчина те не се различават от стандартните.  
Безспорното им предимство спрямо модела „Рамо до рамо“ e лесното преминаване през входни врати , както и това, че позволяват управление с една ръка.
Недостатъците: детето, което седи отзад, не вижда какво се случва пред него, а е възможно да няма и достатъчно пространство за краката. Друг проблем възниква, когато децата искат да легнат, тъй като при пълно разгъване дължината на количката става прекалено голяма, което значително намалява маневреността ѝ.
Този проблем може да се реши с количка тип „Тандем“, при която местата са разположени на принципа на стадиона (амфитеатрално). Тук задната седалка е разположена над предната , за да могат и двете деца да имат добра видимост. 
Има и варианти, при който близнаците са разположени с лице един към друг , което им позволява да си общуват, като същевременно имат добра гледка към заобикалящия ги свят. Проблемът тук е, че едното дете няма да вижда майката, както и тя него.


